钦定古今图书集成/历象汇编/岁功典/第040卷 > 奉和圣制初入秦川路寒食应制 张说
## 钦定古今图书集成/历象汇编/岁功典/第040卷 > 奉和圣制初入秦川路寒食应制 张说

“上阳柳色唤春归，临渭桃花拂水飞。总为朝廷巡幸
去，顿教京洛少光辉。昨从分陕山南口，驰道依依渐
花柳。入关正投寒食前，还京遂落清明后。路上天心
重豫游，御前恩赐特风流。便幕那能镂鸡子，行宫善
巧贴毛裘。渭桥南渡花如扑，麦陇青青断人日。汉家
行树直新丰，秦地骊山抱温谷。香池春溜水初平，预”
欢浴日照京城。今岁随宜过寒食，明年陪宴作清明。